पीएम मोदी ने हमसे कहा कि सभी करों के स्थान पर एक कर लाना अच्छा कदम है और करों में कोई वृद्धि नहीं की जाएगी। उन्होंने हमसे वादा किया था कि 18 प्रतिशत से अधिक कर लागू नहीं किया जाएगा, लेकिन भाजपा सरकार ने कई स्लैब बनाकर जीएसटी की सीमा अधिकतम 28 प्रतिशत तक बढ़ा दी और सभी राज्यों का अपना एक अलग जीएसटी स्थापित कर दिया। उन्होंने कहा कि जीएसटी के गलत क्रियान्वयन से छोटे व्यापारियों को बहुत सी मुश्किलों का सामना करना पड़ रहा है। भाजपा सरकार ने जीएसटी के पीछे की भावना को नहीं समझा और इसे जल्दबाजी और लापरवाही से लागू कर दिया।